ফেনীস্থ ৪ বর্ডার গার্ড ব্যাটালিয়নের (বিজিবি) অধিনায়ক লে. কর্ণেল মো. সহিদুর রহমান জানান, গোপন সংবাদের ভিত্তিতে বিজিবি টহল এবং র‌্যাব এর সমন্বয়ে একটি যৌথ টহলদল ফেনী শহরের শহীদ শহিদুল্লাহ কায়সার সড়কের এসএ পরিবহন কুরিয়ার সার্ভিসে অভিযান চালিয়ে ভারতীয় নিষিদ্ধ টার্গেট ট্যাবলেট এক লাখ ১৯ হাজার ৪শ পিস ও সেনেগ্রা ট্যাবলেট এক লাখ ২৪ হাজার ৬শ পিস উদ্ধার করা হয়। উদ্ধারকৃত মালামালের আনুমানিক মূল্য দুই কোটি ৪৪ লাখ টাকা। ভারতীয় নিষিদ্ধ মালামাল বুকিং করার সময় ওই নিষিদ্ধ ট্যাবলেটের মালিক মো. আবদুর রহমান রিপন ও এসএ পরিবহন কুরিয়ার সার্ভিস ফেনীর ম্যানেজার মো. কাজী নিয়ামত উল্লাহকে হাতেনাতে আটক করা হয়। তিনি আরো জানান, আসামীদেরকে ফেনী মডেল থানায় হস্তান্তরের প্রক্রিয়া চলছে।